Forventningerne var høje inden den første tur på isen i METAL Ligaen mod de forsvarende danske mestre fra Esbjerg Energy. Selv om frederikshavnerne var på hjemmebane i Scanel Hockey Arena, kunne de ikke holde sig foran mestrene. Første runde blev uden det store drama, hvor White Hawks sad på det meste af spillet, men det blev uden mål fra de to hold. Anden runde tog Esbjerg Energy føringen med 3-1. Den tredje runde kom White Hawks tilbage i kampen og kunne slutte runden af med 2 mål, desværre fik Esbjerg Energy også et enkelt mål i perioden og kampen endte 4-3 til Esbjerg Energy. Det var et White Hawks hold med flere nye ansigter på isen, der fik markeret sig. Blandt målscorerne var canadieren Mark Hurtubise, der i tredje runde fik et mål ind bag Nicolaj Henriksen, da alt så sort ud for høgene. Selvom forventningerne lå højt i fanlejren inden kampen, kunne høgene i Frederikshavn ikke måle sig med de forsvarende danske mestre fra det vestjyske i Esbjerg Energy.

Referat:
White Hawks åbnede fredag sæsonen i METAL Ligaen, det endte med et nederlag mod Esbjerg Energy.